
***AD/1 VERIFIKACIJA ZAPISNIKA***

***19. SJEDNICE OPĆINSKOG VIJEĆA OPĆINE LUKA***



**\_\_\_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_

**Z A P I S N I K**

**19. sjednice Općinskog vijeća Općine Luka, održane dana 18. lipnja 2024. godine u**

**prostoru društvenog doma u Luki, Trg svetog Roka 4**

**Prisutni članovi Općinskog vijeća:**

1. Krešimir Tuđman, 4.Mladen Božić, 7. Natalija Ptujec.

2. Željko Kostanjčar, 5. Dubravko Mudrinić,

3. Nikolina Halambek, 6. Štefica Kos,

**Odsutni članovi Općinskog vijeća:**

1. Tomislav Ferenčak, 2. Zlatko Posavec.

**Ostali prisutni:**

1. Darko Kralj – općinski načelnik Općine Luka.

**Zapisničarka:** Marija Kanceljak

Sjednica počinje u 19,45 sati.

Predsjednik Općinskog vijeća Krešimir Tuđman pozdravlja prisutne i otvara devetnaestu sjednicu Općinskog vijeća, utvrđuje da sjednici prisustvuje sedam od devet vijećnika Općinskog vijeća te da postoji kvorum.

Nadalje čita i predlaže sljedeći dnevni red te isti daje na glasanje:

*dnevni red:*

1. *Aktualni sat,*
2. *Verifikacija zapisnika 18. sjednice Općinskog vijeća,*
3. *Donošenje Odluke o izradi IV. izmjena i dopuna Prostornog plana uređenja Općine Luka,*
4. *Razmatranje zamolbe trgovačkog društva VM2 d.o.o. za smanjenje komunalnog doprinosa,*
5. *Donošenje Odluke o financiranju radnih materijala za učenike Osnovne škole Luka,*
6. *Donošenje Zaključka o davanju suglasnosti za povećanje ekonomske cijene za programe predškolskog odgoja i obrazovanja u dječjem vrtiću „Smokvica“ u Luki,*
7. *Razno.*

Rezultati glasovanja: 7 (sedam) glasova ZA.

***Odluka:*** *Sukladno rezultatima glasovanja dnevni red se jednoglasno prihvaća.*

***AD/O Aktualni sat***

Načelnik Darko Kralj pozdravlja prisutne, kaže da se provode aktivnosti oko uređenja groblja, okretišta, čišćenje bankina, te da se planira prijava na javni poziv za nabavu traktora u sklopu jednog pilot projekta.

Nadalje, načelnik obavještava vijećnike o aktivnostima na provođenju katastarske izmjere k.o. Pluska, za potrebe koje je uređen dio prostora stare zgrade škole za terenski ured, koji će početi s radom sljedeći tjedan.

Načelnik kaže da je prijavljeno nekoliko projekata na javne pozive Zagrebačke županije, a to su sanacija odrona u Vadinskoj ulici, izgradnja nogostupa u Žejincima, održavanje gospodarsko-poduzetničkog sajma, a da se provode aktivnosti na projektiranju vatrogasnog doma u Luki.

Načelnik obavještava vijećnike o prijavi Hrvatskim vodama slučajeva potoka koje je potrebno urediti, zatim o projektiranju ulaza u groblje u Krajskoj Vesi te o zamolbi velečasnog Dražena Radigovića za sufinanciranju grijanja u crkvi svetog Roka u Luki.

Vijećnica Štefica Kos predlaže da se nabave koševi za smeće za okretište te da se uredi kućica na okretištu.

Vijećnik Mladen Božić ukazuje na problem spoja Pođunđeka i Kuševog mosta gdje nije sigurno proći biciklom te moli za postavljanje držača za bicikle i rampe ispred glavnog ulaza stare zgrade škole u Luki.

***AD/1 Verifikacija zapisnika 18. sjednice Općinskog vijeća Općine Luka***

Prijedloga i primjedbi na zapisnik nema, pa predsjednik Općinskog vijeća isti daje na glasovanje.

Rezultati glasovanja: 7 (sedam) glasova ZA.

***Odluka:*** *Konstatira se, da se, sukladno rezultatima glasovanja verificira zapisnik 18. sjednice Općinskog vijeća Općine Luka.*

***AD/2 Donošenje Odluke o izradi IV. izmjena i dopuna Prostornog plana uređenja Općine Luka***

Načelnik Darko Kralj kaže, da je izradi prijedloga Odluke, prethodio postupak ocjene o potrebi provođenja strateške procjene utjecaja na okoliš, što je trajalo nekoliko mjeseci, zatim da se ovaj plan po prvi put donosi i objavljuje kroz sustav E-planovi i da postupak IV. izmjena i dopuna Plana obuhvaća dvije faze – digitalizaciju i transformaciju.

Pitanja i prijedloga nema, pa predsjednik Općinskog vijeća isti daje na glasovanje.

Rezultati glasovanja: 7 (sedam) glasova ZA.

***Odluka:*** *Konstatira se, da se sukladno rezultatima glasovanja, usvaja Odluka o izradi IV. izmjena i dopuna Prostornog plana uređenja Općine Luka.*

***AD/3 Razmatranje zamolbe trgovačkog društva VM2 d.o.o.***

***za smanjenje komunalnog doprinosa***

Načelnik kaže da su ovaj zahtjev razmatrali odbori, da svakom investitoru treba osigurati određene uvjete, da je VM2 d.o.o. investitor koji je prvi došao u ovaj dio Gospodarske zone, čime je povećana vrijednost zemljišta, a da je na kraju zaključak i prijedlog odbora bio da se ostane na 20% smanjenja komunalnog doprinosa, kao i kod drugih investitora do sada i to za plaćanje na rate, jer je zahtjev da se komunalni doprinos plaća na rate.

Primjedbi i prijedloga nema, pa predsjednik Općinskog vijeća prijedlog daje na glasovanje.

Rezultati glasovanja: 7 (sedam) glasova ZA.

***Odluka:*** *Konstatira se, da se sukladno rezultatima glasovanja, investitor VM2 d.o.o. oslobađa plaćanja komunalnog doprinosa u iznosu od 20% za plaćanje na rate.*

***AD/4 Donošenje Odluke o financiranju radnih materijala za učenike Osnovne škole Luka***

Načelnik Darko Kralj kaže, da se, kao što je to praksa već godinama, financiraju svi radni materijali uključujući tehničke kutije i atlase.

Primjedbi i prijedloga nema, pa predsjednik Općinskog vijeća prijedlog Odluke daje na glasovanje.

Rezultati glasovanja: 7 (sedam) glasova ZA.

***Odluka:*** *Konstatira se, da se sukladno rezultatima glasovanja, usvaja Odluka o financiranju radnih materijala za učenike osnovne škole Luka.*

***AD/5 Donošenje Zaključka o davanju suglasnosti za povećanje ekonomske cijene***

***za programe predškolskog odgoja i obrazovanja u dječjem vrtiću „Smokvica“ u Luki***

Osnivačica dječjeg vrtića gospođa Marica Ljubić Prstačić pozdravlja prisutne i kaže da nije prošlo puno vremena od dizanja cijene u jedanaestom mjesecu, no zbog potrebe za povećanjem plaća radnika uslijed praćenja odluka i preporuka Ministarstva, te inicijative udruga, ovo predstavlja jedinu opciju. Nadalje objašnjava kako je Ministarstvo donijelo uputu da se plaće moraju izjednačiti s plaćama u javnim vrtićima, a da odgajatelja nema te po ovom povećanju ekonomske cijene planira izjednačavanje plaća prema vrtićima u Zaprešiću. Vijećnik Dubravko Mudrinić pita ima li kakve razlike u satima rada. Marica Ljubić Prstačić odgovara, da se jedino može raditi prekovremeno, što se evidentira i za isto se dobiva slobodan radni dan, dok je u slučaju manjka ljudi za dužih bolovanja, neiskorišteni dio godišnjeg odmora bio plaćen. Marica Ljubić Prstačić kaže da je prostor u početku zakupa bio djelomično opremljen i iz ekonomske cijene je dodatno opremljen, a općina je omogućila djelomično proširenje, da se trenutno 80% prihoda izdvaja za plaće i da nema prostora za nova ulaganja. Marica Ljubić Prstačić još ističe prijavu na projekt Erazmus koji će djelatnicima vrtića omogućiti odlazak na tečajeve i usavršavanja.

Vijećnik Mladen Božić pita vodi li vrtić osnovna sredstva. Marica Ljubić Prstačić odgovara da vode inventuru i to za svaki objekt posebno, također još ističe da se vodi briga, da se u objekt u Luki upišu sva djeca iz Luke. Načelnik Darko Kralj dodaje da nema primjedbi roditelja na vrtić.

Predsjednik Općinskog vijeća Krešimir Tuđman kaže da je prijedlog da visina subvencije i dalje ostane ista u postocima, te daje na glasovanje suglasnosti na povećanje ekonomske cijene boravka.

Rezultati glasovanja: 7 (sedam) glasova ZA.

***Odluka:*** *Konstatira se, da se sukladno rezultatima glasovanja, usvaja Zaključak o davanju suglasnosti za povećanje ekonomske cijene za programe predškolskog odgoja i obrazovanja u dječjem vrtiću „Smokvica“ u Luki.*

***AD/6 Razno***

Vijećnica Natalija Ptujec kaže da grabe nisu očišćene. Načelnik Darko Kralj odgovara da ti kanali nisu upisani, da su kanali pod ingerencijom Hrvatskih voda , a za privatne kanale je općina znala dogovoriti čišćenje, no da se znalo dogoditi da se vlasnici nisu mogli dogovoriti oko istog.

Vijećnica Natalija Ptujec predlaže da se u Lučkoj cesti postavi kamera kao što je to u Kupljenovu. Načelnik kaže da je načelnik policije u Zaprešiću najavio da je naručeno deset mobilnih kamera koje se sele i postavljaju po potrebi, pa ga može pitati mogu li se postaviti i u Luki.

Vijećnica Štefica Kos pohvaljuje predstavu i program Udruge umirovljenika Općine Jakovlje, koji su, u suradnji s Udrugom umirovljenika Općine Luka održani u društvenom domu u Luki prošlog petka.

Predsjednik Općinskog vijeća zatvara sjednicu.

Sjednica završava u 21.50 sati.

KLASA:021-01/24-10/19

URBROJ:238/39-01-24-2

Luka, 18. 06. 2024**.**

ZAPISNIČARKA: OPĆINA LUKA

Marija Kanceljak OPĆINSKO VIJEĆE

PREDSJEDNIK:

Krešimir Tuđman, struč.spec.ing.aedif.